Står det til Venstre, Konservative, Dansk Folkeparti og Radikale vil efterlønnen, som den er nu, være væk efter valget. Men det er nordjyderne imod, viser Epinion-undersøgelse, som TV2/NORD og P4 Nordjylland har fået foretaget. - Efterlønsordningen kommer til at omfatte mange ufaglærte og mange, der er nedslidte i deres arbejde, og derfor vil man i en nordjysk undersøgelse se endnu flere, der ønsker at bevare efterlønsordningen end i resten af landet, siger Jørgen Stamhus, lektor ved Aalborg Universitet. På landsplan var der lidt over 120.000 på efterløn i 1. kvartal i år. Andelen af nordjyder var godt 15.000. Det er flest kvinder, der vil bevare efterlønnen. Hele 64 procent er delvis eller helt uenig i, at efterlønnen skal fjernes.
Et flertal af nordjyderne - 58 procent - vil bevare efterlønnen. Det giver god mening, at nordjyderne er mere kritiske over for at afskaffe efterlønnen, mener lektor fra Aalborg Universitet.